Source: https://hitelesmozgalom.eoldal.hu/cikkek/kerdeseink-es-a-kapott-valaszok/wellmann-eleget-tett-a-bankszovetseg-keresenek-.html
Timestamp: 2019-11-14 16:07:56+00:00

Document:
HITELES MOZGALOM - Kérdéseink és a kapott válaszok - Wellmann eleget tett a Bankszövetség kérésének?
Wellmann eleget tett a Bankszövetség kérésének?
Tisztelt Dr. Darák Péter Elnök úr!
Hónapok óta próbáljuk elérni, hogy a Kúria, eleget téve a törvény által megfogalmazott követelményeknek, hozza nyilvánosságra az ítéleteit.
Dr. Wellmann György, a Polgári kollégium vezetője az alábbi választ adta pár hete:
Most került el hozzánk Dr. Welmann György bíró úrnak a Bankszövetséghez írt levele:
Szeretnénk, ha a Kúria az Elnök úr vezetésével vizsgálatot folytatna és megvizsgálná az alábbiakat:
A fenti tartalommal valóban írt-e a Dr. Wellmann György bíró úr levelet a Bankszövetségnek?
Megteheti-e a Kúria bármely bírója, hogy egymásnak ellentmondó tájékoztatást ad két levélre?
A Kúriának a Hiteles Mozgalom is számos levelet írt az elmúlt években, azonban nem kaptunk soha érdemi választ. Mi alapján tesz különbséget a Kúria civil szervezetek levelei között?
A Kúria honlapján az alábbi idézet olvasható: „res iudicata pro veritate accipitur” vagyis „az ítélt dolgot (a jogerős ítéletet) igazságként kell elfogadni”. Hogyan egyeztethető ez a kinyilatkoztatás azzal, hogy a Kúria bírója értékel egy jogerős ítéletet és intézkedik arról, hogy az ítélet lekerüljön a bíróság honlapjáról és intézkedik arról, hogy a bíróságok ezt az „igazságot” hagyják figyelmen kívül?
Évek óta kezdeményezzük devizahiteles konferencia megszervezését civilek bevonásával. Ezt a Kúria vezetése mindig elutasította. Nyilvános és tisztességes konferencia helyett úgy tűnik az jobban megfelel a Kúriának, hogy a Bankszövetség ismeretlen tartalmú levelekkel gyakorol nyomást a Kúriára, a bírókra. Miért ezt az utat választotta a Kúria?
Február végén Dr. Wellman György azt közölte a válaszlevelében, hogy nem kíván a Kúria eleget tenni „például a Bankszövetség elvárásainak”. Kaphatott-e Dr Wellmann György utasítást valakitől, hogy tegyen eleget a Bankszövetség elvárásainak?
A 2011. évi CLXI. törvény (a bíróságok szervezetéről és igazgatásáról) egyértelműen rendelkezik a kötelező közzétételről:
163. § (1) A Kúria a jogegységi határozatot, az elvi bírósági határozatot, az elvi bírósági döntést, az általa az ügy érdemében hozott határozatot, az ítélőtábla az általa az ügy érdemében hozott határozatot, a közigazgatási és munkaügyi bíróság - ha a felülvizsgált közigazgatási határozatot egyfokú eljárásban hozták, és a bíróság határozata ellen nincs helye rendes jogorvoslatnak - az általa a közigazgatási perben az ügy érdemében hozott határozatot a Bírósági Határozatok Gyűjteményében digitális formában közzéteszi.
Van-e olyan törvény, mely mentesíti a Kúriát a fenti törvény végrehajtása alól?
Hatályos-e még az Alaptörvény 26 cikkének 1. bekezdése: „A bírák függetlenek, és csak a törvénynek vannak alárendelve, ítélkezési tevékenységükben nem utasíthatóak.”
Kérjük megvizsgálni, hogy a Bankszövetség korábban is sikeresen befolyásolta-e a Kúriát?
Kérjük Elnök urat, intézkedjen arról, hogy a Pfv.I.21.156/2015 határozat és a Bankszövetség összes Kúriához írt levele teljes egészében nyilvánosságra kerüljön.
Várjuk a vizsgálatot és a válaszát.
Budapest, 2016. április 15.
az ítéletről, melyet titkolnak:
pár napja írtunk az OBH-nak is:
https://hitelesmozgalom.eoldal.hu/cikkek/kerdeseink-es-a-kapott-valaszok/miert-titkolja-a-kuria-a-sajat-iteleteit-.html
talán ha többen írogatunk leveleket, több kedvük lesz válaszolni :)

References: Kúria 
 Kúria 
 Kúria 
 Kúria 
 Kúria 
 bíróság 
 Kúria 
 Kúria 
 Kúria 
 bíróság 
 bíróság